**ՏԵՂԵԿԱՆՔ-ՀԻՄՆԱՎՈՐՈՒՄ**

***Նոյեմբերյան համայնքի ավագանու 2023 թվականի նոյեմբերի 30-ի «Հայաստանի Հանրապետության Տավուշի մարզի Նոյեմբերյանի համայնքապետարանի աշխատակազմի համայնքային ծառայության պաշտոնների անվանացանկում լրացում կատարելու մասին» թիվ 341-Ա որոշմամբ հաստատված հաստիքացուցակի համայնքային ծառայության անվանացանկում փոփոխություն կատարելու անհրաժեշտության մասին***

Նոյեմբերյանի համայնքապետարանի աշխատակազմը ձևավորվել է 2022 թվականի մարտի 17-ին: Համայնքային ծառայողների պաշտոնների անվանացանկը հաստատվել է 2022 թվականի մարտի 15-ին:

 Նոյեմբերյանի համայնքապետարանի աշխատակազմում առկա է մեկ գլխավոր մասնագետի (իրավաբան) հաստիք: Նոյեմբերյան խոշորացված համայնքը ունի 18 բնակավայր, իսկ բնակչության թիվը կազմում է 33780 մարդ: Նոյեմբերյան համայնք են տեղափոխվել նաև Արցախի Հանրապետությունից տեղահանվածներ, ովքեր հաճախ են դիմում համայնքապետարան տարբեր հարցերով, շատ են նաև դատական գործերը, որտեղ հիմնականում անհրաժեշտ է լինում պաշտպանել համայնքի շահերը:

Բավականին ծանրաբեռնված է աշխատում նաև Աշխատակազմի քաղաքաշինության և հողաշինության, գյուղատնտեսության և բնապահպանության բաժինը: Ավելացել է Նոյեմբերյան քաղաքի, ինչպես նաև Նոյեմբերյան համայնքի գյուղական բնակավայրում բնակարանաշինության, կառուցապատման, ինչպես նաև քաղաքաշինության և գյուղատնտեսության գծով առաջացած խնդիրները լուծելու վերաբերյալ դիմումատուների քանակը:

Նոյեմբերյան համայնքում համայնքապետարանի աշխատակազմի աշխատանքները ավելի արդյունավետ և կազմակերպված անցկացնելու նպատակով անհրաժեշտություն է առաջացել վերանայել նախկինում կազմված համայնքային ծառայողների պաշտոնների անվանացանկը և աշխատակազմում ավելացնել ևս մեկ գլխավոր մասնագետի (իրավաբան) հաստիք, իսկ քաղաքաշինության և հողաշինության, գյուղատնտեսության և բնապահպանության բաժնում երկու առաջատար մասնագետի հաստիք:

Նոյեմբերյանի համայնքապետարանի աշխատակազմի համայնքային ծառայության պաշտոնների անվանացանկում լրացում կատարելու համար Հայաստանի Հանրապետության տարածքային կառավարման և զարգացման նախարարություն դիմելու մասին Նոյեմբերյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

Նոյեմբերյանի համայնքապետարանի աշխատակազմի համայնքային ծառայության պաշտոնների անվանացանկում լրացում կատարելու համար հայաստանի հանրապետության տարածքային կառավարման և զարգացման նախարարություն դիմելու մասին Նոյեմբերյան համայնքի ավագանու որոշման նախագծի ընդունման առնչությամբ Նոյեմբերյան համայնքի բյուջեի եկամուտներում փոփոխություններ չեն առաջանում, ծախսերում աշխատավարձի ֆոնդը ավելանում է 8 մլն 880 հազար ՀՀ դրամով։